Želite napraviti izniman korak prema osobnom i profesionalnom ispunjenju?

Želite steći znanja, vještine i razviti stavove potrebne za zapošljavanje, samozapošljavanje ili

pokretanje vlastitog posla?

Želite steći osnovna računalna i poduzetnička znanja, kako biste bili spremniji suočiti se sa zahtjevima modernog uredskog poslovanja?

**Prijavite se na odgovarajući program i ostvarite osobni i profesionalni uspjeh!**

Brodsko-posavska županija provodi projekt **„Program aktivnog razvoja cjeloživotne zapošljivosti“** financiran iz Europskog socijalnog fonda, Operativni program“Razvoj ljudskih potencijala“, programa dodjele bespovratnih sredstava „Lokalne inicijative za poticanje zapošljavanja – faza II”. Projekt ima za cilj povećati zapošljivost definiranih ciljanih skupina (nezaposlenih mladih, nezaposlenih žena, volontera udruga, te studenata) putem prilagođenih usluga i mjera te predstaviti inovativni pristup i diseminaciju primjera dobre prakse.

U projektu se provode slijedeće edukativne aktivnosti namijenjene **nezaposlenim osobama:**

1. **Program razvoja životnih i mekih vještina** – edukacija namijenjena nezaposlenim mladima, ženama te volonterima udruga putem kojeg će analizirati svoje razvojne potrebe, naučiti upravljati ciljevima, vremenom i procesom kroz module: psihologija uspjeha, osobno vodstvo, komunikacijske vještine, vještine samopredstavljanja, rad u timovima, itd.

2. **Program poduzetničkog razvoja za žene, mlade i članove udruga** – program fokusiran na tri područja: upravljanje tvrtkom, upravljanje ljudima i upravljanje sobom kojim polaznici stječu znanja, iskustva i kompetencije potrebne za zapošljavanje ili samozapošljavanje.

3. **Program razvoja osnovnih informatičkih i poslovnih vještina** – namijenjen nezaposlenim ženama kako bi se prilagodile zahtjevima modernog uredskog poslovanja.

Edukativne aktivnosti će se održavati u **Slavonskom Brodu i Novoj Gradiški.** Prijavite se za **programe 1. i 2.** ukoliko ste

**- nezaposlena mlada osoba (15-29 godina) ili nezaposlena žena (25-49 godina)** **sa završenom najmanje srednjom školom**

ili za **program 3:**

**- nezaposlena žena sa završenom najmanje osnovnom školom**

putem prijavnice na web stranici [www.bpz.hr](http://www.bpz.hr) na e-mail adresu [jpp@bpz.hr](mailto:jpp@bpz.hr) ili na broj telefona 035/405-250 do **01. svibnja 2015**. godine. Početak održavanja programa: svibanj 2015. g.

Za više informacija:

Gordana Šimić, voditeljica projekta

Tel. 035/405-250, jpp@bpz.hr